હોસ્પિટલ માં હાલ એનેસ્થેસીયા બોઇલ્સ એપરેટર્સ તરીકે વપરાય છે, તે ૨૦ વર્ષ કરતાં વધુ જૂના થઇ ગયા છે, તેથી આ બે નવા મશીન વસાવવાનો નિર્ણય લેવાયો છે અને માટે બજેટમાં રૂ.૩૮ લાખની જાગવાઇ કરાઇ છે. આ જ પ્રકારે રૂ.૧૬ લાખના ખર્ચે વીડિયો બ્રોન્કોસ્કોપ ખરીદવામાં આવશે કે જેની મદદથી ગળાની તકલીફ કે સારવારના કિસ્સામાં દર્દીને સહેલાઇથી શ્વાસનળી મારફતે વીડિયો મોનીટરમાં જાઇને ટયુબ નાંખવી શકય બનશે અને દર્દીને ગળાના ભાગે કાણું પાડવાની જરૂરિયાત ઓછી થઇ જશે. તો, મહિલાઓ માટે વંધ્યત્વ, કસુવાવડ, માસિકની અનિયમિતતા, ફાયબ્રોઇડ, ગર્ભાશયના કેન્સર જેવી પરિસ્થતિમાં રીસેસ્ટોસ્કોપ સાધનની મદદથી મોટી વાઢકાપ વિના નિદાન સારવાર શકય બનશે. રૂ. બે લાખના ખર્ચે આ રીસેસ્ટોસ્કોપ સાધન વસાવાશે. આ સિવાય રૂ.૨૫ લાખના ખર્ચે કલર ડોપ્લાર સોનોગ્રાફી મશીન(૪ ડી) વસાવવામાં આવશે કે જેની મદદથી શરીરમાં નોનઇનવેઝીવ પધ્ધતિથી ધમની અને શિરા સહેલાઇથી જાઇ શકાય છે. ગર્ભસ્થ માતામાં પ્લેસેન્ટનાની ઉપસ્થિત તથા બાળકના હૃદયમાં લોહી બરાબર વહે છે કે નહી, હૃદયની ખોડખાંપણ, બાળકના મગજમાં લોહી જતી નળીની તપાસ આ સાધનની મદદથી થઇ શકે છે. આ જ પ્રકારે રૂ.૨૦ લાખના ખર્ચે થ્રી ચીપ કેમેરા ફોન લેપ્રોસ્કોપી મશીન અને રૂ.૧૦ લાખના ખર્ચે એમએમ ઓપરેટીવ હિસ્ટ્રોસ્કોપ સાધન વસાવવામાં આવશે. મહિલાઓના ગાયનેક પ્રોબ્લેકમ અને વંધ્યત્વ નિવારણમાં આ મશીનો બહુ ઉપયોગી થશે. તેમણે વધુમાં ઉમેર્યું હતું કે, રૂ.દોઢ લાખના ખર્ચે ૧૨ ચેનલ ઇસીજી મશીન ખરીદવામાં આવશે. તો, રૂ.૩.૩૦ લાખના ખર્ચે ઇન્ફ્યુઝન પમ્પ છ નંગ ખરીદવામાં આવશે કે જેની મદદથી દવાઓનો મીનીમમ ડોઝ જેમ કે માઇક્રો મીલીલિટર પ્રતિ કલાકના સમયે રૂટીન ઇન્ટ્રાવીન્સ પધ્ધતિ દ્વારા પૂરો પાડી શકાય છે. જયારે રૂ.૨.૮૦લાખના ખર્ચે મલ્ટીપેરા મોનીટર ચાર નંગ ખરીદવામાં આવશે.